L 247/10 Jurnalul Oficial al Uniunii Europene 19.9.2009 (Acte adoptate în temeiul Tratatelor CE/Euratom a căror publicare nu este obligatorie) DECIZII CONSILIU DECIZIA CONSILIULUI din 14 septembrie 2009 de modificare a Deciziei 1999/70/CE privind auditorii externi ai băncilor centrale naționale, în ceea ce priveşte auditorii externi ai Nărodnă banka Slovenska (2009/710/CE) CONSILIUL UNIUNII EUROPENE, având în vedere Protocolul privind Statutul Sistemului European al Băncilor Centrale și al Băncii Centrale Europene, anexat la Tratatul de instituire a Comunităţii Europene, în special articolul 27 alineatul (1), având în vedere Recomandarea BCE/2009/14 a Băncii Centrale Europene din 25 iunie 2009 către Consiliul Uniunii Europene cu privire la auditorii externi ai Nărodnă banka Slovenska (), întrucât: (1) Conturile Băncii Centrale Europene (BCE) şi ale băncilor centrale naționale ale Eurosistemului sunt supuse auditării de către auditori externi independenți recomandaţi de Consiliului guvernatorilor BCE şi aprobați de Consiliul Uniunii Europene. (2) În temeiul articolului 1 din Decizia 2008/608/CE a Consiliului din 8 iulie 2008 în conformitate cu articolul 122 alineatul (2) din tratat privind adoptarea de către Slovacia a monedei unice la 1 ianuarie 2009 (2), Slovacia a adoptat moneda unică la 1 ianuarie 2009. () JO C 149, 1.7.2005, p. 1. () JO L 195, 24.7.2008, p. 24. (3) În temeiul articolului 38 din Legea privind Nărodnă banka Slovenska, începând cu 1 ianuarie 2009, situațiile financiare anuale ale Nărodnă banka Slovenska sunt supuse auditării în conformitate cu articolul 27 din Statutul Sistemului European al Băncilor Centrale și al Băncii Centrale Europene. (4) Consiliul guvernatorilor BCE a recomandat Consiliului să aprobe numirea Deloitte Audit s.r.o. în calitate de auditor extern al Nărodnă banka Slovenska pentru exercițiul financiar 2009. (5) Este oportun să se dea curs recomandării Consiliului guvernatorilor BCE şi să se modifice Decizia 1999/70/CE a Consiliului (?) în consecință, DECIDE: Articolul 1 La articolul 1 din Decizia 1999/70/CE se adaugă următorul alineat: „(16)  Deloitte Audit s.r.o. este autorizată prin prezenta decizie în calitate de auditor extern al Nărodnă banka Slovenska pentru exercițiul financiar 2009.” Articolul 2 Prezenta decizie se notifică BCE. () JO L 22, 29.1.1995, p. 69.